नाबालिग को घर में अकेला देख युवक ने की छेड़छाड़
चिल्लाने पर भागा, जान से मारने की धमकी दी
भास्कर संवाददाता| हरदा
सिराली थाने के एक गांव में रविवार सुबह करीब 11 बजे गांव के ही एक युवक ने एक किशोरी को उसके घर में अकेला पाकर छेड़छाड़ की। किसी को बताने पर जान से मारने की धमकी दी। पीड़िता के शोर मचाने पर आरोपी भाग गया। पुलिस आरोपी को तलाश रही है।
पुलिस ने बताया, आरोपी दीपक पिता सोनियाजी (25) रविवार सुबह 11 बजे एक किशोरी के घर गया। किशोरी बरामदे में सो रही थी। युवक ने उससे उसके दोनों भाईयों के बारे में पूछा। किशोरी ने बताया एक भाई नहाली व दूसरा थ्रेसर पर मजदूरी करने गया है। उसे अकेला पाकर दीपक ने हाथ पकड़कर छेड़छाड़ की। पीड़िता ने मदद के लिए शोर मचाया तो आरोपी भाग निकला। पुलिस ने छेड़छाड़, जान से मारने की धमकी देने और लैंगिक अपराधों से बालकों का संरक्षण अधिनियम के अंतर्गत प्रकरण दर्ज किया है।
hin_Deva hin_Deva bho_Deva hin_Deva hin_Deva